CELEX: E2016G0003
Language: et
Date: 2016-06-02 00:00:00
Title: EFTA riikide alalise komitee otsus nr 3/2016/SC, 2. juuni 2016, millega laiendatakse EMP finantsmehhanismi ja Norra finantsmehhanismi ameti ülesandeid [2017/314]

23.2.2017   
            
            
               ET
            
            
               Euroopa Liidu Teataja
            
            
               L 45/16
            
         EFTA RIIKIDE ALALISE KOMITEE OTSUS nr 3/2016/SC,
   2. juuni 2016,
   millega laiendatakse EMP finantsmehhanismi ja Norra finantsmehhanismi ameti ülesandeid [2017/314]
   EFTA RIIKIDE ALALINE KOMITEE,
   võttes arvesse Euroopa Majanduspiirkonna lepingut (edaspidi „EMP leping“),
   võttes arvesse EFTA riikide alalise komitee 5. veebruari 2004. aasta otsust nr 1/2004/SC, millega asutatakse EMP finantsmehhanismi ja Norra finantsmehhanismi amet,
   võttes arvesse Euroopa Liidu, Islandi, Liechtensteini Vürstiriigi ja Norra Kuningriigi vahelist lepingut EMP finantsmehhanismi kohta aastateks 2014–2021,
   võttes arvesse EMP finantsmehhanismi (2014–2021) käsitlevat protokolli 38c, mis on EMP lepingule lisatud eespool nimetatud Euroopa Liidu, Islandi, Liechtensteini Vürstiriigi ja Norra Kuningriigi vahelise lepinguga EMP finantsmehhanismi kohta aastateks 2014–2021,
   võttes arvesse Norra Kuningriigi ja Euroopa Liidu vahelist lepingut Norra finantsmehhanismi kohta aastateks 2014–2021,
   meenutades, et EFTA riikide alalise komitee otsuse nr 1/2004/SC artikli 1 lõike 1 kohaselt antakse EMP finantsmehhanismi ja Norra finantsmehhanismi ametile volitused ainult 2004.–2009. aasta finantsmehhanismide haldamiseks ning et EFTA riikide alalise komitee 9. detsembri 2010. aasta otsuse nr 6/2010/SC artikli 1 lõike 1 kohaselt ainult laiendatakse eespool nimetatud ameti volitust 2009.–2014. aasta finantsmehhanismide haldamiseks,
   võttes arvesse, et EMP ja Norra 2014.–2021. aasta finantsmehhanismide haldamiseks on vaja sekretariaati,
   ON TEINUD JÄRGMISE OTSUSE:
   Artikkel 1
   1.   EMP finantsmehhanismi ja Norra finantsmehhanismi ametile, mis on loodud alalise komitee otsusega nr 1/2004/SC, antakse käesolevaga ülesanne toimida ka sekretariaadina, kelle ülesanne on aidata hallata EMP finantsmehhanismi aastateks 2014–2021 ja Norra finantsmehhanismi aastateks 2014–2021.
   2.   EMP 2014.–2021. aasta finantsmehhanismi kohta annab amet aru EMP finantsmehhanismi komiteele.
   3.   Norra 2014.–2021. aasta finantsmehhanismi kohta annab amet aru Norra välisministeeriumile.
   Artikkel 2
   Käesolev otsus jõustub päeval, mil jõustub õigusakt, millega luuakse EMP finantsmehhanism aastateks 2014–2021, või päeval, mil sellist õigusakti hakatakse ajutiselt kohaldama.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 2. juuni 2016
      
         
            Alalise komitee nimel
         
         
            eesistuja
         
         Kurt JÄGER
         
            peasekretär
         
         Kristinn F. ÁRNASON